stanford-oval/wikipedia huggingface dataset:
שנות ה-80 של המאה ה-20
אסונות > בריאות > איידס

מחלת האיידס מזוהה לראשונה במהלך העשור על ידי ה־CDC, כאשר לפני כן במהלך 1981 זוהה הגורם למחלה – נגיף ה־HIV. ההערכה המקובלת היא שהמגפה פרצה ברחבי העולם עוד במהלך שנות ה־70. מחלת האיידס תגרום במהלך העשורים הבאים למיליוני מקרי מוות ברחבי העולם ותהיה אחת מהמחלות המדוברות והנחקרות ביותר. כמו כן, נגיף ה־HIV ומחלת האיידס יהיו בעלי השפעה רבה על החברה בעשורים הבאים, הן בשל ההשפעות של המחלה על הנדבקים, הן כמקור לאפליה והן בהבנה של הנחיצות של השימוש באמצעי מניעה כדרך למנוע את הפצתה של המגפה והנגיף.
אישים בולטים שנפטרו מאידס במהלך העשור כללו בין היתר את רוק הדסון, ליברצ'ה, וג'יה קרנג'י. אישים בולטים שנדבקו בנגיף ה־HIV במהלך העשור כללו בין היתר את הנער ריאן וייט (ימות מאיידס ב־1990), האמן קית' הרינג (ימות מאיידס ב־1990), הזמר פרדי מרקיורי (ימות מאיידס ב־1991), השחקן אנתוני פרקינס (ימות מאיידס ב־1992), הסופר אייזק אסימוב (נדבק ב־HIV דרך עירוי דם שקיבל במהלך ניתוח לב וימות מאיידס ב־1992), והספורטאי גרג לוגניס.
אסונות > בריאות > אירועים נוספים

1989: כולרה באפריקה – מתחילה התפרצות מגפת כולרה באפריקה. המגפה גובה בתוך שנים בודדות לפחות 25,000 הרוגים.
מדע וטכנולוגיה > טכנולוגיית מחשוב

המחשב האישי צובר תאוצה מהותית בשנות השמונים, ומתפתח מצעצוע של חובבי טכנולוגיה, לתעשייה מן המניין.
1981: IBM PC – המחשב האישי הראשון בסדרת IBM, יוצר פריצת דרך בתחום המחשוב.
1982: קומודור 64 – המחשב האישי הנמכר ביותר של המאה ה־20, מיוצר ומשווק על ידי חברת קומודור עסקי מכונות.
1984: מקינטוש – סדרת המחשבים של אפל מציגה את המחשבים הפופולריים הראשונים להם ממשק משתמש גרפי ועכבר.
1985: קומודור אמיגה – מפותח על ידי חברת קומודור, והוא הדגם הראשון שמביא לתחום המחשבים האישיים רמת גרפיקה וסאונד שהייתה זמינה עד אז רק בציוד מקצועי יקר בהרבה.
1985: Microsoft Windows – מערכת ההפעלה של חברת מיקרוסופט יוצאת לראשונה לשוק בשנת 1985. בשנת 1988 נוחלת המערכת הצלחה כאשר גרסת windows-386 היא הראשונה שהצליחה לרוץ היטב על מעבד אינטל 80386.
1986: מחשב נייד – מופץ לראשונה על ידי IBM.
IBM 5150, הדגם הראשון של IBM PC, שוחרר בשנת 1981. מחשבי IBM ו-דגמים תואמים מיצרנים אחרים תהפוכנה מערכות מחשב בשימוש הנרחב ביותר בעולם.
מחשב הקומודור 64, אשר בין השנים 1982 עד 1994 נמכרו בסביבות 17 מיליון יחידות שלו ברחבי העולם, הפך באותה העת לדגם המחשב הנמכר ביותר בכל הזמנים.
המקינטוש של אפל, אשר הושק ב-1984 בעיקר לשימוש מסחרי, היה המחשב האישי הראשון עם ממשק משתמש גרפי שזכה להצלחה ניכרת
מחשב ה-"אמיגה 500", אשר הושק במהלך 1987, היה הדגם הזול הראשון בשוק של מחשבי מולטימדיה ביתיים מסוג 16 ו-32 סיביות
מדע וטכנולוגיה > טכנולוגיית מידע

במהלך העשור מיקרוסופט מוציאה לשווקים את מערכות ההפעלה MS-DOS ‏(1981), Windows 1.0 ‏(1985), ו־Windows 2.0 ‏(1987).
התקליטור (מכונה בעיקר Compact Disc או CD) – התקליטור הבסיסי ביותר הושק באוקטובר 1982 למטרת הפצה והאזנה לאודיו דיגיטלי, והכיל עד 74 דקות של מוזיקה.
TCP/IP‏ – ARPANET סיימה באופן רשמי לשנות את הפרוטוקול הראשי מ־NCP ל-TCP/IP ב־1 בינואר 1983, כאשר הפרוטוקולים החדשים הופעלו. חבילת ה־TCP/IP הפכה לפרוטוקול התקשורת הדומיננטי מאז ועד היום, ומהווה את הבסיס עליו מושתתת רשת האינטרנט.
פרויקט גנו (1983). המוסד לתוכנה חופשית (1985).
רשת FidoNet (אנ') – ב־1984 הושקה רשת FidoNet אשר איפשרה למשתמשי מערכות BBS לשלוח הודעות פרטיות (דואר אלקטרוני) ופומביות (בפורום) בין מערכות BBS אשר היו מחוברות לרשת FidoNet, כמו גם לשלוח זה לזה קבצים. העלייה בפופולריות ובזמינות של האינטרנט ברחבי בעולם בסביבות אמצע שנות ה־90 תרמה בסופו של דבר לחוסר הרלוונטיות של רשת FidoNet.
World Wide Web – בשנת 1989 הציע לראשונה מדען המחשב האנגלי טים ברנרס-לי מערכת היפרטקסט גלובלית שבה יוכלו אנשים לחלוק מידע ולקשר מסמכים כך שתיווצר רשת קורים (Web) בינלאומית של מידע מקושר באמצעות קישורי-על. לשם כך הוא פיתח בסביבת  NeXTStep שפה מיוחדת, HTML, שכללה תחביר אחיד לקישורים בין מסמכי הרשת (URL/URI), תוכנת שרת ותוכנת לקוח (דפדפן), שהשתמשו בפרוטוקול HTTP.
התקליטור הבסיסי ביותר הושק לראשונה באוקטובר 1982 למטרת הפצה והאזנה לאודיו דיגיטלי
ב-1981 מיקרוסופט הוציאה לשווקים לראשונה את מערכת ההפעלה MS-DOS אשר הייתה למערכת ההפעלה השכיחה ביותר בעולם בשנות ה־80 ובמחצית הראשונה של ה־90.
בשנת 1989 הציע לראשונה מדען המחשב האנגלי טים ברנרס-לי את ה-World Wide Web אותה יפתח בשנים הבאות
מדע וטכנולוגיה > פיתוחים טכנולוגים נוספים

1981: HDTV – פורמט השידור הטלוויזיוני מפותח לראשונה, אם כי השימוש של הפורמט יהפוך נפוץ רק במהלך אמצע העשור הראשון של המאה ה־21.
1981: מודם – חברת הייז תקשורת מוציאה לשווקים מודמים מסוג "Smartmodem". ה־Smartmodem סולל את הדרך למודמים המוכרים יותר שמתפתחים בעקבותיו, בעיקר בזכות היותו המודם הראשון שהופך את מה שמצריך עד אז תהליך דו שלבי לתהליך הכרוך בשלב אחד בלבד. ה־Smartmodem תורם רבות לפופולריות הניכרת של מערכות ה־BBS בשנות ה־80 ותחילת שנות-90 אשר מהוות את הדרך העיקרית להתחבר למחשבים מרוחקים על מנת לבצע פעילויות חברתיות ובידוריות שונות, לפני שהאינטרנט וה־World Wide Web לבסוף הופכים פופולריים באמצע שנות ה־90.
1983: מצלמת וידאו – חברת סוני מוציאה לשווקים את ה־camcorder הראשון (מצלמות וידאו שאפשרו להקליט וידאו על קלטות וידאו) – ה־Betacam (אנ').
1984: הטלפון הנייד DynaTAC 8000X של מוטורולה הופך לדגם הטלפון הראשון שזמין מסחרית.
1984: הדגם D-50, שהיה הדיסקמן הראשון, יוצא לשוק בנובמבר 1984, ביום שמסמל שנתיים ליציאת פורמט הדיסקים האופטיים לייצור המוני.
1985: השלט האוניברסלי – ב־30 במאי 1985 חברת פיליפס מוציא לשווקים את לראשונה את השלט האוניברסלי.
1988: CD-R – יוצאים לשווקים לראשונה צורבי ותקליטורי ה־CD-R שמאפשרים למשתמשים בהם לצרוב על התקליטורים נתונים רק פעם אחת בלבד.
סוף שנות שמונים: פקס – יוצא התקן של Group 3 של האיגוד הבינלאומי לטלקומוניקציה אשר מתחיל את תהליך התפשטות הפקס. תהליך זה מהיר מאוד מסוף שנות ה־80 עד לאמצע שנות ה־90. אולם, לאחר מכן מואט התהליך בשל חדירת הדואר האלקטרוני, שבמקרים רבים משמש תחליף לפקס.
במהלך העשור פורמט ה־VHS גובר על הפורמט המתחרה Betamax והופך לסטנדרט המוביל במערכות וידאו ביתיות. הצלחת פורמט ה־VHS מובילה לכך שחנויות להשכרת וידאו הפכו נפוצות במיוחד במהלך העשור.
ב-1984 הטלפון הנייד DynaTAC 8000X של מוטורולה הופך לדגם הטלפון הנייד הראשון שזמין מסחרית
במהלך העשור יוצא התקן של Group 3 של האיגוד הבינלאומי לטלקומוניקציה אשר החל את תהליך התפשטות הפקס.
פורמט ה-VHS גובר על הפורמט המתחרה Betamax והופך לסטנדרט המוביל במערכות וידאו ביתיות
ה-Smartmodem של חברת הייז
נגן תקליטורי CD נייד (דיסקמן) של סוני
מדע וטכנולוגיה > חקר החלל

1981-1980: חקר שבתאי באמצעות גשושיות – הגשושיות האמריקאיות וויאג'ר 1 ווויאג'ר 2, אשר שוגרו לחלל בסוף שנות ה־70, עוברות בקרבת הכוכב שבתאי במהלך 1980–1981. וויג'אר 2 מגלה ומאמת את קיומם של מספר ירחים חדשים וכן מגלה כמה מרווחים בין הטבעות.
1981: מעבורת החלל קולומביה – לאחר הפסקה של חמש שנים, מתחדשות טיסות החלל המאוישות של נאס"א עם השיגור לחלל של מעבורת החלל קולומביה. במהלך שירותה מבצעת המעבורת 28 משימות לחלל ומטיסה 160 אסטרונאוטים.
1982: סאליוט 7 – תחנת חלל סובייטית אשר במסגרתה הפעילה ברית המועצות לראשונה קוסמונאוטים שלא היו אזרחי המדינות מהגוש הסובייטי.
1986: חקר אורנוס באמצעות גשושית – הגשושית האמריקאית וויאג'ר 2 מתקרבת לאורנוס, מגלה עשרה ירחים חדשים וחוקרת את האטמוספירה הייחודית של כוכב הלכת.
1986: המסע הראשון אל מחוץ לתחום מערכת השמש – הגשושיות האמריקאיות וויאג'ר 1 ווויאג'ר 2 שסיימו לחקור מספר כוכבי לכת במערכת השמש, ממשיכות למטרות מחקר אל מחוץ למערכת השמש. נכון לשנת 2018, הגשושיות ממשיכות לשדר מידע על סביבותיה בעזרת מערך רשת החלל העמוק (DSN), וצפויה להמשיך לשדר עד סביבות שנת 2020 – המועד המוערך כי יאזל לגשושית כל חומר המספק אנרגיה, והיא תפסיק הפעלת כל המכשירים הנמצאים עליה, ותמשיך לשוטט בחלל לנצח.
1986: אסון מעבורת החלל צ'לנג'ר – האסון המשמעותי בתולדות נאס"א. במהלך משימה STS-51-L, מתפוצצת באוויר מעבורת החלל צ'לנג'ר, 73 שניות לאחר שהמריאה ממרכז החלל קנדי, פלורידה. האסון מביא למותם של שבעה אסטרונאוטים, וגורם לארצות הברית להפסיק למשך שנתיים את שליחתם של אנשים אל החלל.
1986: חקר כוכב שביט היילי – הגעתו של כוכב השביט היילי למערכת השמש מלווה במשימות חקר של מספר גשושיות: שתיים של ברית המועצות וצרפת, שתיים יפניות ואחת של סוכנות החלל האירופית, אשר זוכות לכינוי הארמדה של היילי (ובנוסף לאלו, שלוש גשושיות אשר היו מיועדות למשימות אחרות).
1986: תחנת החלל מיר – ברית המועצות שיגרה לחלל את תחנת החלל מיר תחנת החלל אשר הייתה תחנת המחקר הראשונה בחלל שמאוכלסת באופן קבוע תקופה ארוכה. מיר הורכבה במסלול על ידי מספר מודולים ששוגרו בנפרד החל מ־19 בפברואר 1986 עד 1996. התחנה שהתה במסלול עד אשר הוסטה בהנחיה מרחוק למסלול שהוביל להתרסקותה על פני כדור הארץ ב־23 במרץ 2001.
1988: אופק 1 – ישראל משגרת את אופק 1 באמצעות שביט.
1989: חקר נפטון באמצעות גשושית – הגשושית האמריקאית וויאג'ר 2 מתקרבת לנפטון, ומגלה, בין השאר, את הכתם האפל הגדול על פניו של נפטון (שנעלם מאז, לפי תצפיות של טלסקופ החלל האבל).
מדע וטכנולוגיה > הישגים מדעיים נוספים

1982: הנדסת טבק – מגדלים לראשונה יבולים מהונדסים גנטית של טבק בסין.
1982: לב מלאכותי – לאחר עשרות שנים של מחקר, רופאים באוניברסיטת יוטה בארצות הברית השתילו לב מלאכותי קבוע לרופא השיניים בארני קלארק.
1986: פונדקאות מלאה – לראשונה מתבצע הליך מוצלח של פונדקאות מלאה, בה הפונדקאית ההריונית נושאת עובר, אשר נוצר מביצית שאינה שלה, אלא ביצית של האם המיועדת או של תורמת אלמונית.
תרבות פופולרית > טלוויזיה

1981: MTV – הערוץ מושק לראשונה בארצות הברית. בתחילת הדרך הערוץ התמקד רק בשידור קליפים של מוזיקה פופולרית. בעקבות הצלחתו של הערוץ חברות המוזיקה התחילו ליצור וידאו קליפים מושקעים יותר לאמנים שהם רצו לקדם. לערוץ היה חלק חשוב בהצלחתם של כוכבי רוק רבים במהלך שנות ה־80 וה־90, ביניהם מייקל ג'קסון, מדונה ובון ג'ובי.
1983: שיא הרייטינג של מ.א.ש – בפרק הסיום של הסדרה "מ.א.ש" צופים 106 מיליון איש (שבעים ושבעה אחוזי צפייה). זהו שיא צפייה בתולדות הטלוויזיה האמריקנית, שנשבר רק ב־2010 עם שידור משחק הסופרבול.
טלטקסט – לאורך העשור נכנסת לשימוש טכנולוגיית הטלוויזיה החדשנית לתקופתה.
תמורות חברתיות בראי הטלוויזיה – לקראת סוף שנות ה־80, מתחילות סדרות כמו רוזאן ומי הבוס? להציג משפחות אשר מערערות על המוסכמות הפטריארכיות שהיו נפוצות עד אז בטלוויזיה בפרט, ובחברה בכלל. סדרות אלו הציגו נשות קריירה חזקות, אשר מנהלות את הקריירה בהצלחה לצד חיי המשפחה ; רוזאן ונשואים פלוס היו סדרות חלוציות בכך שעלילתן מתמקדת באנשי צווארון כחול קשי יום; קשרי משפחה היא סדרה יוצאת דופן בכך שהיא מציבה תומך קפיטליזם ושוק חופשי כגיבור הסדרה ולא כנבל.
תוכניות וסדרות טלוויזיה בולטות מחוץ לישראל שעלו לשידור במהלך העשור: מגנום, בלש פרטי (1980), שושלת (1981), אביר על גלגלים (1982), חופשי על הבר (1982), קשרי משפחה (1982), צוות לעניין (1983), מי הבוס? (1984), מיאמי מחלק מוסר (1984), בנות הזהב (1985), ילדת הפלא (1985), מקגייוור (1985), אלף (1986), היפים והאמיצים (1987), מסע בין כוכבים: הדור הבא (1987), נשואים פלוס (1987), צער גידול בנות (1987), קרוב רחוק (1988), רוזאן (1988), שנות הקסם (1988), אריזה משפחתית (1989), משמר המפרץ (1989), הצלצול הגואל (1989), זינוק לאתמול (1989), משפחת סימפסון (1989), סיינפלד (1989).
תרבות פופולרית > מגמות אופנה

סגנונות הלבוש של שנות השבעים המאוחרות היו עדיין פופולריים בתחילת העשור, אך סגנון לבוש ההבי מטאל הפך פופולרי למדי עד סוף העשור בקרב תרבות הנוער בעולם המערבי – סגנון אשר כלל שיער פרוע, ג'ינס קרוע, ובגדים בצבעי פסטל.
תסרוקות פופולריות במיוחד במהלך העשור כללו בין היתר את הפרם, והמאלט.
טרנדים בולטים בביגוד במהלך העשור כללו בין היתר כריות כתפיים, ז'קטים מג'ינס, מכנסי עור, מעילי טייסים, מכנסי ג'ינס מסוג "pleated acid-washed", חצאיות מיני, וחותלות (אשר הפכו לפריט אופנתי בקרב נשים בהשראת סרטי ריקוד כ"תהילה" ו"פלאשדנס").
מגמות אופנה בולטות נוספות במהלך העשור כוללות סרטי מצח, פירסינג בלשון, משקפי שמש לטייסים של חברת ריי באן (אשר הפכו לפריט אופנתי בהשראת הסרט "אהבה בשחקים"), משקפי שמש מסוג "Wayfarer" של חברת ריי באן (אשר הפכו לפריט אופנתי בהשראת הסרטים "שעשועים מסוכנים" ו"האחים בלוז"), שעוני סווטש, צמיד סרגל, והקובייה ההונגרית (הפכה לתחביב פופולרי במיוחד במהלך העשור).
תסרוקת מאלט הייתה נחשבת לאופנתית במיוחד במהלך שנות השמונים
משקפי שמש לטייסים של חברת ריי באן היו פופולריים במיוחד במהלך העשור
קובייה הונגרית
מכנסי ג'ינס מסוג "pleated acid-washed" אשר היו פופולריים במיוחד במהלך העשור
תרבות פופולרית > מוזיקה

שנות השמונים עמדו בסימן פריחתו של הפופ מחד, עם כוכבים כגון רוקסט, מודרן טוקינג, סנדרה, מייקל ג'קסון, פרינס, דוראן דוראן, ליונל ריצ'י, מדונה, סינדי לאופר וג'ורג' מייקל, קיילי מינוג וג'ייסון דונובן, וההארד רוק, הגלאם מטאל וההבי מטאל מאידך, עם להקות כגון בון ג'ובי, ואן היילן, Guns N' Roses איירון מיידן, מטאליקה, דפש מוד, U2 ואלפאוויל. לאחר דעיכת סגנונות הפאנק והדיסקו,
מוזיקת הגל החדש ומוזיקת הסינת'פופ פותחו על ידי אמנים בריטים ואמריקאים רבים והפכו לסגנונות מוזיקה פופולריים לאורך העשור, במיוחד בראשיתו. סגנונות הרוק הכבד, המטאל, והגלאם מטאל זכו לפופולריות עצומה מאמצע העשור ואילך והפכו לאחד מהז'אנרים המוזיקליים הדומיננטיים בו.
סצנת ההיפ הופ ממשיכה להתפתח, וזוכה להכרה. המוזיקה השחורה הדומיננטית משתנה מפאנק להיפ הופ וראפ. סגנון הטכנו נוצר וצמח במהלך העשור בדטרויט שבארצות הברית. סגנון ההאוס אשר נוצר וצמח בשיקגו בסוף שנות השבעים ובתחילת שנות השמונים הפך פופולרי באמצע העשור.
בתחומי צריכת התרבות האישית, הווקמן והבומבוקס, שהומצאו בעשור הקודם, תפסו תאוצה בתחילת שנות השמונים, והשפיעו רבות על תעשיית המוזיקה ותרבות הנוער באותה העת.
בנוסף, הסינתיסייזרים, שפותחו אמנם בעשורים הקודמים, הפכו לפופולריים במיוחד בראשית שנות השמונים, כאשר חברות שונות החלו למכור סינתסייזרים קומפקטיים במחירים נמוכים למדיי, בעקבות כך הפכו הסינתיסייזרים נפוצים במוזיקת הפופ באותה העת.
בשנת 1981 מוקם ערוץ MTV בארצות הברית, ובעקבות כך, לראשונה, וידאו קליפים מתחילים להשפיע רבות על תעשיית התקליטים.
במהלך שנות ה־80 הזמר מייקל ג'קסון הצליח להביא את מספר הלהיטים הרב ביותר לצמרת מצעד הפזמונים המרכזי של תעשיית המוזיקה האמריקאית (9 שירים) וכמו כן הצליח להישאר במשך הזמן הרב ביותר בצמרת המצעד (27 שבועות).
בשנת 1985 המופע "לייב אייד" נערך בהשתתפות אמנים רבים, ומצליח להוביל למשלוח סיוע מזון גדול לאתיופיה במהלך תקופת הרעב הגדול במדינה.
הסינגלים הנמכרים ביותר בארצות הברית במהלך העשור לפי מגזין בילבורד: "Call Me" ‏(1980), "Bette Davis Eyes" ‏(1981), "Physical" ‏(1981), "Every Breath You Take" ‏(1983), "When Doves Cry" ‏(1984), "Careless Whisper" ‏(1985), "That's What Friends Are For" ‏(1986), "Walk Like an Egyptian" ‏(1987), "Faith" ‏(1988), "Look Away" ‏(1989)
תרבות פופולרית > קולנוע

מכשיר הווידאו הביתי הופך פופולרי בעשור זה, במיוחד פורמט ה־VHS שכובש את שוק הווידאו טייפ, ובעקבות כך חנויות להשכרת וידאו הפכו נפוצות במיוחד. כך משתנה הדרך שבה אנשים צורכים סרטים, בניגוד לעבר, בו בתי הקולנוע היו האפשרות היחידה לכך.
זוכי אוסקר: אנשים פשוטים (1980), מרכבות האש (1981), גנדי (1982), תנאים של חיבה (1983), אמדאוס (1984), זיכרונות מאפריקה (1985), פלאטון (1986), הקיסר האחרון (1987), איש הגשם (1988), הנהג של מיס דייזי (1989).
שוברי הקופות הוליוודיים הגדולים ביותר של העשור היו (מהרווחי ביותר לרווחי פחות) – אי.טי. – חבר מכוכב אחר, מכסחי השדים ומכסחי השדים 2, טרילוגיית סרטי אינדיאנה ג'ונס, טרילוגיית סרטי רמבו, רוקי 3 ורוקי 4, האימפריה מכה שנית ושובו של הג'די, סופרמן 2, 3 ו־4, אהבה בשחקים, אישה יפה, בחזרה לעתיד ובחזרה לעתיד 2, מועדון ארוחת הבוקר, אני והחבר'ה, פני צלקת, איש הנצח, שובו של הנוסע השמיני, שליחות קטלנית, הניצוץ, בלייד ראנר, טרון, ריקוד מושחת, תהילה, פלאשדאנס, סדרת סרטי סיוט ברחוב אלם, סדרת סרטי יום שישי ה־13, מוות אכזרי ו־2, גרמלינס, האחים בלוז, שמתי ברז למורה וטוטסי.
תרבות פופולרית > ספרות

הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת: זהות כפולה (1980), The Covenant (אנ')‏(1981), Space (אנ')‏(1982), המתופפת הקטנה (1983), קשר הגנרלים (1984), Skeleton Crew (אנ')‏ (1985), זה (1986), דברים יפים (אנ') (1987), הקרדינל מהקרמלין (1988), פסוקי השטן וסכנה ברורה ומיידית (1989)
ספרים בולטים נוספים שיצאו לראשונה לשווקים בחו"ל במהלך העשור: הגל, האלכימאי, קיצור תולדות הזמן, המשחק של אנדר, העי"ג, שם הוורד, לא בלי בתי, מטילדה, מיזרי, מעשה השפחה, היו שלום ותודה על הדגים, שבט דוב המערות, המסעדה שבסוף היקום, הטירה הנעה, בית כברות לחיות שעשועים, החיים, היקום וכל השאר
חוברות/רצועות קומיקס בולטות שמופיעות לראשונה: וי פור ונדטה (1982), צבי הנינג'ה (1984), קלווין והובס (1985), השומרים (1986), דילברט (1989).
תרבות פופולרית > משחקי וידאו

הפופולריות של משחקי משחקי הארקייד ומשחקי הווידאו גברה במידה ניכרת במהלך העשור ובעקבות כן תעשיית משחקי הווידאו החלה לראשונה להפוך לתעשייה משגשגת במיוחד. ב־1980 יצא המשחק פק-מן, משחק שנחשב כאבן דרך בתחום משחקי הווידאו. אך למרות כל זאת, בשל איכותם הלא מספיקה של המשחקים באותה עת ובשל נסיקתם של המחשבים האישיים, בסוף שנת 1983 מתחולל משבר בתעשיית משחקי הווידאו בארצות הברית. משבר זה חולף רק לאחר פריצתה של חברת נינטנדו לשוק היפני, ומשם אל העולם. קונסולת משחקי הווידאו של נינטנדו, Nintendo Entertainment System, אשר זכתה בתחילת העשור להצלחה רבה ביפן, בעיקר הודות למשחקי מריו אשר היו המשחקים הפופולריים ביותר בקונוסלת המשחק, הופכת לקונסולה פופולרית במיוחד בעולם המערבי בחצי השני של העשור. בסוף שנות השמונים משיקה חברת נינטנדו את קונסלת משחקי הווידאו הניידת גיים בוי, אשר הייתה באותה העת בעלת מסך LCD רפלקטיבי בצבעים שחור וירוק בלבד. המשחק הראשון שגרם להצלחתו של הגיים בוי היה משחק הטטריס.
המשחק האלקטרוני הנייד "Game & Watch" היה פופולרי בשנות ה־80, עד שהוחלף בשנות ה־90 במשחקי הגיים בוי המתקדמים יותר.
משחקי ווידאו בולטים שיצאו לשווקים במהלך העשור: פק-מן, האחים סופר מריו, טטריס, דונקי קונג, Final Fantasy I, האחים מריו, האגדה של זלדה, קונטרה, אחוזת המטורפים, שולה המוקשים, Galaga, סטריט פייטר 1, פרוגר, הנסיך הפרסי, Castle Wolfenstein, Q*bert, באבל בובל, Duck Hunt, סים סיטי 1, מגה מן 1, דיגר, הנחש, גולדן אקס, Xonix, קראטקה, חתול רחוב, מחלק העיתונים, ארקאנויד, מסע המלך, Out Run (אנ') וסוקובאן.
המשחק האחים סופר מריו, אשר הושק במהלך 1985, הפך פופולרי במיוחד במהלך העשור ותרם רבות לכך שדמותו של מאריו הפכה לאייקון תרבותי בתעשיית משחקי הווידאו
ה"Game & Watch" היה המשחק הנייד הפופולרי במהלך העשור עד שהוחלף בשנות ה-90 במשחקי הגיים בוי המתקדמים יותר.
המשחק פק-מן, אשר הושק במהלך 1980, הפך פופולרי במיוחד ולסמל של התרבות הפופולרית במהלך שנות ה-80
לקראת סוף העשור קונסולת משחקי הוידאו סגה מגה דרייב יצאה לשווקים ביפן ובאמריקה הצפונית
תרבות פופולרית > ספורט

אולימפיאדת מוסקבה (1980) השתבשה בעקבות חרם אשר הוטל ביוזמת ארצות הברית ובו השתתפו 64 מדינות נוספות, במחאה על פלישת ברית המועצות לאפגניסטן ב־1979.
אולימפיאדת לייק פלאסיד (1980) נערכה במדינת ניו יורק שבארצות הברית.
אולימפיאדת לוס אנג'לס (1984). האולימפיאדה הוחרמה על ידי ברית המועצות ורוב המדינות הקומוניסטיות (סין, רומניה, ויוגוסלביה השתתפו במשחקים) בתגובה לחרם המערבי של אולימפיאדת מוסקבה בשנת 1980.
אולימפיאדת סרייבו (1984) נערכה בסרייבו שביוגוסלביה. יוגוסלביה הייתה המדינה הקומוניסטית השנייה שאירחה את המשחקים האולימפיים.
אולימפיאדת סיאול (1988) נערכה בסיאול שבקוריאה הדרומית.
המונדיאל התקיים במהלך העשור ב־1982 בספרד וב־1986 במקסיקו.
תרבות פופולרית > שונות

משחקים בולטים שמופיעים לראשונה: ג'נגה (1983).
תקופת שגשוגה של האדריכלות הפוסט-מודרנית.
אישים בולטים > מנהיגי עולם בולטים

מנהיגי עולם שנכללו במהלך העשור בצמרת רשימת אנשי השנה של המגזין "טיים":
רונלד רייגן (1980) – נבחר לאיש השנה משום שבאותה השנה רייגן נבחר לנשיאות ארצות הברית.
לך ואלנסה (1981) – נבחר לאיש השנה משום שבאותה השנה ולנסה עמד מאחורי הסכם גדנסק.
רונלד רייגן (1983) – נבחר לאיש השנה משום שבשנת 1983, כנשיא ארצות הברית, רייגן הורה על הפלישה לגרנדה וקידם את יוזמת ההגנה האסטרטגית השאפתנית לפיתוח מטריית הגנה הרמטית מפני טילים, במטרה לנטרל איום גרעיני סובייטי על ארצות הברית.
יורי אנדרופוב (1983) – נבחר לאיש השנה משום שכמזכיר הכללי של המפלגה הקומוניסטית של ברית המועצות ביקר בחריפות את יוזמת ההגנה האסטרטגית.
דנג שיאופינג (1985) – נבחר לאיש השנה משום שכמנהיג סין דנג היה אחראי ל"רפורמות כלכליות גורפות שקראו תיגר על המרקסיסטיים השמרנים".
קורסון אקינו (1986) – נבחרה לאשת השנה משום שבאותה השנה נבחרה לנשיאות הפיליפינים.
מיכאיל גורבצ'וב (1987) – נבחר לאיש השנה משום שבאותה השנה, כמזכיר הכללי של המפלגה הקומוניסטית של ברית המועצות וכמנהיג ברית המועצות, גורבצ'וב פיקח על יישומן של רפורמות הפרסטרויקה.
מיכאיל גורבצ'וב (1989) – נבחר לאיש השנה משום שבאותה השנה, כמזכיר הכללי של המפלגה הקומוניסטית פיקח על הבחירות הסובייטיות הראשונות ב־1989 לפני הפיצול של הגוש המזרחי.
ארצות הברית רונלד רייגן
ברית המועצות מיכאיל גורבצ'וב
הרפובליקה העממית של סין דנג שיאופינג
פולין לך ואלנסה
הפיליפינים קורסון אקינו
אישים בולטים > שחקנים

| 0 | 1 | 2 |
| --- | --- | --- |
|  ארנולד שוורצנגר  סילבסטר סטאלון  האריסון פורד  פטריק סווייזי  טום קרוז  מייקל ג'יי פוקס  ז'אן-קלוד ואן דאם  ברוס ויליס  ריצ'רד גיר  צ'אק נוריס  מייקל דאגלס  רובין ויליאמס  טום הנקס  אדי מרפי  קווין קוסטנר  מארק המיל  כריסטופר ריב  רוברט דה נירו  אליסה מילאנו  מולי רינגוולד |  סיגורני ויבר  קים בייסינגר  קארי פישר  וודי אלן  שרון סטון  וינונה ריידר  קלינט איסטווד  מריל סטריפ  ג'ון טרבולטה  אל פצ'ינו  ג'ק ניקולסון  מל גיבסון  שון קונרי  דסטין הופמן  דמי מור  מישל פייפר  מייקל קיין  אנתוני הופקינס  ג'ודי פוסטר  מיקי רורק |  בן קינגסלי  סוזן סרנדון  ג'ף ברידג'ס  סטיב מרטין  כריסטופר ווקן  ג'יין פונדה  מלאני גריפית'  ביל מארי  וורן בייטי  דני דה ויטו  גולדי הון  ג'ינה דייוויס  מיה פארו  ריצ'רד דרייפוס  ג'ון בלושי  לינדה המילטון  הת'ר לוקליר  דן אקרויד  קירסטי אלי  ג'ון קנדי |
ארנולד שוורצנגר, 1984
סילבסטר סטאלון, 1982
האריסון פורד, 2007
פטריק סווייזי, 1990
טום קרוז, 1989
אישים בולטים > מוזיקאים ולהקות

מוזיקאים בינלאומיים בולטים במהלך העשור:
| 0 | 1 | 2 |
| --- | --- | --- |
|  מייקל ג'קסון  מדונה  U2  פרדי מרקיורי  דייוויד בואי  פינק פלויד  קווין  ג'ורג' מייקל  Guns N' Roses  פרינס  בון ג'ובי  ויטני יוסטון  אלטון ג'ון  מטאליקה  סטיבי וונדר  AC/DC  הרולינג סטונז  אירוסמית'  הקלאש  ג'ון בון ג'ובי  שר |  N.W.A  סטינג  דייר סטרייטס  ברוס ספרינגסטין  פיל קולינס  קיילי מינוג  ג'נסיס (להקה)  טינה טרנר  בריאן אדמס  פול סיימון  איירון מיידן  בילי ג'ואל  ג'נט ג'קסון  דפש מוד  סמנתה פוקס  אר.אי.אם.  טרייסי צ'פמן  פליטווד מק  א-הא  טום פטי  נירוונה |  סינדי לאופר  פיקסיז  רוקסט  הפוליס  הסמית'ס  פיטר גבריאל  דוראן דוראן  ביסטי בויז  פט שופ בויז  Tears for Fears  הקיור  ואן היילן  יורית'מיקס  טוטו (להקה)  Talking Heads  מועדון תרבות  INXS  הבאנגלס  ג'ון לנון  פול מקרטני  ג'ורג' האריסון |
אישים בולטים > במאים

סטיבן ספילברג – אי. טי. (1982), אימפריית השמש (1987), סרטי אינדיאנה ג'ונס – המקדש הארור ומסע הצלב האחרון (1984 ו־1989 בהתאמה), ועוד.
ג'ורג' לוקאס – יוצר סדרות סרטי הקולנוע מלחמת הכוכבים ואינדיאנה ג'ונס.
טים ברטון – ביטלג'וס (1988), באטמן (1989) ועוד.
ג'יימס קמרון – שליחות קטלנית (1984), רמבו 2 (1985), שובו של הנוסע השמיני (1986), מצולות (1989).
סטנלי קובריק – הניצוץ (1980), מטאל ג'אקט (1987).
בריאן דה פלמה – פני צלקת (1983), הבלתי משוחדים (1987) ועוד.
אישים בולטים > ספורטאים

| 0 | 1 | 2 |
| --- | --- | --- |
|  דייגו ארמנדו מראדונה  מייק טייסון  מייקל ג'ורדן  כרים עבדול-ג'באר  מג'יק ג'ונסון  לארי בירד  קרל לואיס  אייזיאה תומאס  עמוס מנסדורף  צ'ארלס בארקלי  האקים אולאג'ואן  אנדרה אגאסי  שטפי גראף  קארל מלון  בוריס בקר  ג'ון סטוקטון  ג'ון מקנרו  שלמה גליקשטיין  איוונדר הוליפילד  סרגיי בובקה |  מוזס מלון  ג'וליוס ארווינג  שוגר ריי לאונרד  פטריק יואינג  קלייד דרקסלר  סבסטיאן קו  ג'ימי קונורס  רוברט פאריש  דומיניק וילקינס  ג'ו מונטנה  ג'יימס וורת'י  סטפן אדברג  איוואן לנדל  דוק ריברס  אוסקר שמידט  מאטס וילאנדר  דניס ג'ונסון  לארי נאנס  ג'ורג' גרווין  יאניק נואה |  מייקל תומפסון  ברנרד קינג  ג'ים קורייר  דן מרינו  מייקל צ'אנג  אלווין רוברטסון  פרוויס שורט  ביל למביר  אלכס אינגליש  אנדרו גייז  לינפורד כריסטי  ג'רי רייס  מאט ביונדי  ג'ון אלווי  ארטיס גילמור  מייקל קופר  אדווין מוזס  חואן אנטוניו סן אפיפניו  אדריאן דאנטלי  מוריס צ'יקס |
אישים בולטים > מדענים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > סופרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שנות ה־80 בישראל

| --- | --- |
 :  ראו גם – 1980 בישראל, 1981 בישראל, 1982 בישראל, 1983 בישראל, 1984 בישראל, 1985 בישראל, 1986 בישראל, 1987 בישראל, 1988 בישראל, 1989 בישראל